Konsternasie, vreugde toe vrou op vlug geboorte skenk | Nuus24
Konsternasie, vreugde toe vrou op vlug geboorte skenk
Jakarta – 'n Indonesiese vrou het met die hulp van lugwaardinne aan boord 'n vliegtuig prematuur aan 'n babadogter geboorte geskenk.Die vlugbemanningslede het die vrou, wat sewe maande swanger was, glo dadelik gehelp toe sy tydens die vlug vanaf Timika op Papua na Makassar op die Sulawesi-eiland, pyn ervaar het.Passasiers aan boord die vlug het die bemanningslede luidkeels toegejuig toe hulle aangekondig het dat die 33-jarige vrou aan 'n gesonde babadogter geboorte geskenk het."Die passasiers het selfs gevra of hulle foto's saam met die baba en haar ma kon neem," het Sherly Juwita, 'n lugwaardin, gesê.Daar was glo 152 passasiers aan boord die vlug.– Volg Nuus24 op Twitter.